Sjevernokavkaski Emirat
<s>Sjevernokavkaski Emirat () bila je kratkotrajna samoproglašena islamska država koja je za vrijeme Ruskog građanskog rata od 1919. do 1920. postojala na dijelovima današnje Čečenije i Dagestana.</s>

<s>Nastala je nekoliko mjeseci nakon što su u aprilu 1919. bjelogardejske snage Antona Denjikina zauzele Čečeniju i Dagestan te okončale režim tzv. Gorske Republike.</s><s>Uzun-Hadži, dagestanski muslimanski vođa, je nakon toga počeo okupljati pristaše u teško pristupačnim planinskim dijelovima te oblasti, te je proglašen imamom Čečenije i Dagestana.</s><s>U ljeto 1919. je odatle poslao proglas osmanlijskom sultanu Mehmedom VI tražeći od njega da uspostavi protektorat nad oblastima bivšeg Ruskog Carstva gdje su muslimani imali većinu.</s><s>Od te inicijative nije bilo nikakve koristi, ali je zato Uzun-Hadži stekao određeni ugled nakon što su njegove snage početkom septembra 1919. porazile bjelogardejske snage.</s><s>Nakon toga se 19. septembra 1919.</s><s>Uzun-Hadži proglasio emirom Sjevernog Kavkaza i formirao vladu sa sjedištem u selu Vedeno, tradicionalnom uporištu Čečena u Kavkaskim ratovima.</s>

<s>Na ta područja su se, pak, sklonili dijelovi sovjetske 11. armije nakon poraza u okršajima sa bjelogardejcima.</s><s>Njen zapovjednik je sa Uzun-Hadžijem započeo pregovore o savezništvu, koji su rezultirali ulaskom boljševika u vladu Emirata, odnosno pripajanjem Uzun-Hadžijevih oružanih formacija u Crvenu armiju.</s><s>Boljševici i Uzun-Hadži su za nekoliko mjeseci porazili bjelogardejce i do proljeća 1920. ih protjerali sa Sjevernog Kavkaza.</s><s>Nakon toga su, pak, sovjetske vlasti Uzun-Hadžiju poslale pismo s ponudom da ga i nadalje priznaju kao vrhovnog vjerskog vođu muslimana na Sjevernom Kavkazu, a da je on zauzvrat morao priznati sovjetsku svjetovnu vlast.</s><s>Uzun-Hadži je to odbio, ali je nakon nekoliko dana umro.</s><s>Za novog emira je proglašen Derviš Muhamad, ali on nije imao autoriteta ni spsoobnosti da se odupre sovjetskim zahtjevima, te je tako Sjevernokavkaski Emirat propao.</s><s>Umjesto njega je vlast preuzela Gorska Autonomna Sovjetska Socijalistička Republika u sastavu Sovjetske Rusije.</s>

<s>Vanjske veze
ГОРСКАЯ МОНАРХИЯ МУДЖАХИДОВ - ГОСУДАРСТВЕННАЯ СИМВОЛИКА СЕВЕРО-КАВКАЗСКОГО ЭМИРАТА В 1919-1920 гг.</s>

<s>Historija Čečenije</s>

